**Filozófiatörténet 6. 20. századi filozófia 1. Angolszász filozófia**

**Nyelvfilozófiától a metafizikáig**

előadás, BBNSF03400

2025. ősz

**KURZUSLEÍRÁS**

A kurzus az analitikus filozófia huszadik századi fejlődésébe kíván betekintést nyújtani. Az analitikus filozófia egészen napjainkig a nyelvi elemzést helyezte a filozófia középpontjába. Az előadások elsősorban arra koncentrálnak, hogy bemutassák, ez a nyelvi elemzésen alapuló módszer milyen viszonyban volt a metafizika problémáival az analitikus filozófia egyes korszakaiban. Míg az analitikus filozófia első korszakában a nyelvi elemzés célja többek között a metafizika kiigazítása és helyes alapokra helyezése volt, a későbbiekben a metafizika teljes vagy részleges kiküszöbölésére tettek kísérletet a módszer alkalmazói. A kurzus második fele arra mutat rá, miért vallott kudarcot ez a program, s hogyan adta át a helyét egy olyan analitikus metafizikának, amelyben a nyelvi elemzés már nem kizárólagos vagy kitüntetett megközelítési formája e diszciplínának.

**Oktató**: Bernáth László óraadó (bernathlaszlo11@gmail.com)

**Időpont**: szerda 12.30 – 14.00

**Hely**: BTK D 716

**Követelmények**

A kurzus szóbeli vizsgáján a vizsgázónak képesnek kell lennie összefoglalnia az analitikus filozófia meghatározó alakjainak gondolatait, valamint a hozzájuk kapcsolódó irányzatok alapvonásait, mégpedig a feladott *kötelező olvasmányok* alapján.

**Menetrend**

1. Az analitikus filozófia előzményei és forrásai

2. Frege – referencia és metafizika

3. Moore – analízis és a józan ész metafizikája

4. Russell – leírások és metafizika

5. A korai Wittgenstein és a metafizika „befejezése”

6. Bécsi kör és Carnap filozófiája – logikai pozitivizmus és a metafizika kiküszöbölése

7. A kései Wittgenstein – a nyelvi jelenségek megértése és a metafizika meghaladása

8. A mindennapi nyelv filozófiája (Austin, *Ryle*, Strawson, Grice)

9. Quine naturalizmusa – nyitás a metafizika felé

10. Lewis – egy átfogó analitikus metafizika kidolgozása

11 Kripke – a lehetséges világok szemantikája és metafizikája

12 Kortárs analitikus metafizika (Chalmers, van Inwagen)

**Kötelező olvasmányok**

Carnap, Rudolf: A metafizika kiküszöbölése a nyelv logikai elemzésén keresztül. In [Altrichter Ferenc (szerk.): A bécsi kör filozófiája](https://www.szaktars.hu/titgondolat/view/altrichter-ferenc-szerk-a-becsi-kor-filozofiaja-1972/?pg=0&layout=s). Budapest, Gondolat Kiadó, 1972. 61-93.

Chalmers, David: Naturalista dualizmus. In: Ambrus Gergely, Demeter Tamás, Forrai Gábor, Tőzsér János (szerk.): [Elmefilozófiai szöveggyűjtemény.](https://www.academia.edu/42035405/ELMEFILOZ%C3%93FIA_Sz%C3%B6veggy%C5%B1jtem%C3%A9ny) Budapest, L’Harmattan, 2008. 386-407

Frege, Gottlob: Jelentés és jelölet. In Gottlob Frege: [Logikai vizsgálódások.](https://www.szaktars.hu/osiris/view/frege-gottlob-logikai-vizsgalodasok-valogatott-tanulmanyok-osiris-konyvtar-tertium-non-datur-2000/?pg=0&layout=s) Budapest, Osirios Kiadó, 2000.118-148.o.

Kripke, Saul: Azonosság és szükségszerűség. In Farkas Katalin – Huoranszki Ferenc (szerk.) Modern metafizikai tanulmányok. Budapest, ELTE Eötvös Kiadó, 2004. 39-69.

Lewis, David: Lehetséges világok. In Farkas Katalin – Huoranszki Ferenc (szerk.) Modern metafizikai tanulmányok. Budapest, ELTE Eötvös Kiadó, 2004. 91-99.

Moore, George Edward: A józan ész védelmében. In Uő.: *A józan ész védelmében és más tanulmányok*. Budapest, Magyar Helikon, 1981. 61-115.

Quine, Willard Van Orman: [Arról, hogy mi van.](http://quine_mi_van.pdf) In Uő.: *A tapasztalattól a tudományig.* Budapest, Osiris, 2002. 115-135.

Russell, Bertrand: [Filozófiai fejlődésem.](https://archive.org/stream/in.ernet.dli.2015.125760/2015.125760.My-Philosophical-Development_djvu.txt) 7. fejezet.

Ryle, Gilbert: Szisztematikusan félrevezető kifejezések. In Neumer Katalin – Laki János (szerk.): *Analitikus filozófia és fenomenológia*. *Minden filozófia „nyelvkritika”* *II*. *kötet*. Budapest, Gondolat Kiadó. 208-228.

Wittgenstein, Ludwig: *Filozófiai vizsgálódások*. Budapest, Atlantisz, 1992. 1-133§

Wittgenstein, Ludwig: *Logikai-filozófiai értekezés*. Budapest, Atlantisz, 2004. 1-4.27, 4.46-5.01, 6.3-7.

van Inwagen, Peter: Szabad akarat és a determinizmus összeegyeztethetetlensége. In Farkas Katalin – Huoranszki Ferenc (szerk.) *Modern metafizikai tanulmányok.* Budapest, ELTE Eötvös Kiadó, 2004. 189-202.

**Ajánlott irodalom**

Altrichter Ferenc (szerk.): [A bécsi kör filozófiája.](https://www.szaktars.hu/titgondolat/view/altrichter-ferenc-szerk-a-becsi-kor-filozofiaja-1972/?pg=0&layout=s) Budapest, Gondolat Kiadó, 1972.

Ambrus Gergely: Analitikus filozófia. In Boros Gábor (szerk.): [Filozófia.](https://mersz.hu/boros-filozofia/) Budapest, Akadémiai Kiadó, 2007. 1065-1106, 1126-1138.

Ambrus Gergely, Demeter Tamás, Forrai Gábor, Tőzsér János (szerk.): [Elmefilozófiai szöveggyűjtemény](https://www.academia.edu/42035405/ELMEFILOZ%C3%93FIA_Sz%C3%B6veggy%C5%B1jtem%C3%A9ny). Budapest, L’Harmattan, 2008.

Eszes Boldizsár – Tőzsér János: [Mi az analitikus filozófia?](http://kellek.adatbank.transindex.ro/pdf/27-28/018eszes.pdf) *Kellék* 27-28, 2005. 45-71. Kelemen János: [Az analitikus filozófia: ami változó és ami maradandó.](http://www.matud.iif.hu/02mar/kelemen.html) In.: *Nyelvfilozófiai tanulmányok.* Budapest, Áron Kiadó, 2004.

Nyíri Kristóf: [Ludwig Wittgenstein.](https://mek.oszk.hu/09500/09566/09566.htm) Budapest, Kossuth, 1983.

Schwartz, Stephen: *A Brief History of Analytic Philosophy: from Russell to Rawls*, Wiley-Blackwell, 2012.

Soames, Scott: *Philosophical Analysis in the Twentieth Century*, 2 vols. Princeton University Press, 2003.

Stroll, Avrum: *Twentieth Century Analytic Philosophy*. Columbia University Press, 2000.